Małe wjelkowe mloko

Małe wjelkowe mloko (Euphorbia exigua) jo rostlina ze swójźby wjelkomlokowych rostlinow (Euphorbiaceae). 

 Wopis 
Małe wjelkowe mloko jo jadnolětna rostlina, kótaraž dośěgnjo wusokosć wót 5 až do 20 cm.

 Łopjena 
Měnjate łopjena su swětłozelene, linealne, ako štapc špicne, sejźece a dośěgnu dłujkosć wót 0,5 až do 3 cm.

 Kwiśonki 
Kwiśo wót junija až do oktobra. Pózdatne wokołki su tśipromjenjowe až pěśpromjenjowe, pśi comž wše promjenja su ako widlicki źělone. Pśikšywne łopjeńka su swětłozelene a linealne. Wóni su sejźece a njezrosćone. Jich spódk jo wutšobojty. Załzy kwiśonkowego keluška su połmjasecojte-rogate.

 Płody 
Płody su gładke kapsle.

 Stojnišćo 
Rosćo na glinjanych trajdowišćach, na lědach a na wótsypkowych městnach.

 Rozšyrjenje 
Rostlina jo w pśisamem cełej Europje rozšyrjona. Ale póchada z pódpołdnjoweje Europy.

 Wužywanje 

 Nožki 

 Žrědła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 364 

 Eksterne wótkaze 

Kategorija:Wjelkomlokowe rostliny